Boland Landbouskool - OMSENDBRIEF 30 VAN 2019
Sal al die leerlinge wat verlede jaar by die prysuitdeling bekers ontvang het, dit asseblief terugbring skool toe. Maak asseblief seker dat dit duidelik gemerk is om verwarring te voorkom, bv. plak ‘n papiertjie met jou naam en waarvoor jy die beker ontvang het, binne-in. Ons sal dit waardeer as dit skoon terugkom. Julle kan dit by ontvangs ingee. Ronél Bernardo
Ons herinner alle graad 9’s en hul ouers aan die oueraand op 24 Oktober om 18:30. Tydens die geleentheid sal u meer duidelikheid kry oor die vakkeuses van graad 10. Marilize Jordaan
MARIUS SCHOEMAN 7’S-TOERNOOI
Ons o.15- en o.17-sewesrugbyspanne het ook vanjaar aan die gewilde Marius Schoeman 7’s-toernooi by Paarl Gimnasium deelgeneem. Ons o.15-span het uitstekende 7’s-rugby gespeel. Ons klop vir HTS Drostdy en Hermanus in die groepfase, klop daarna die Gim Uitnodigingspan in die kwartfinaal en vir HJS Paarl in die semi-finaal. Ons verloor toe ongelukkig in die finaal teen die gasheer, Paarl Gimnasium. Ons o.17-span het in die plaat semi-finaal teen Paul Roos verloor.